"Venemaa ja tema suuvoodrid lollitavad jätkuvalt maailma oma vabastamise müüdiga," selgitab piketi üks eestvedajaid Jüri Böhm. "Nõutakse pealetükkivalt ja häbematult tänulikkust ning alandlikku lugupidamist riikidelt ja rahvastelt, keda nad n-ö vabastasid. Peale suurvene mõttelaadi, mis ulatub kaugele enne kurikuulsat enamlaste riigipööret,  ammutatakse tuge ja ideoloogilist jõudu ka sõdur-vabastaja müüdist. Selle vana pidalitõbise propagandakronu räpaste kapjadega trambitakse tänaseni okupeeritud rahvaste õiglustundel ja lollitatakse maailma seda osa, kellel polnud õnne selle sõduri toodud "vabadust" nautida. Räige ja alatu vabastaja-müüt tuleb kommunismi kuritegude hukkamõistmise käigus otsustavalt kummutada, et võtta pinnas "uusvabastajate" idanemiseks."